హేమంత్ సోరెన్

హేమంత్ సోరెన్‌ (జననం 1975 ఆగస్టు 10) భారతదేశానికి చెందిన రాజకీయ నాయకుడు, ప్రస్తుతం జార్ఖండ్ రాష్ట్ర ముఖ్యమంత్రిగా ఉన్నాడు. దీనికి ముందు 2013 నుండి 2014 వరకు మొదటిసారి జార్ఖండ్ రాష్ట్రానికి ముఖ్యమంత్రిగా పని చేసాడు. ఇతను జార్ఖండ్ ముక్తి మోర్చా పార్టీ అధ్యక్షుడు.
 తొలినాళ్ళ జీవితం 
సోరెన్ బీహార్ రంగర్హ్ జిల్లాలోని నెమారా గ్రామంలో రూపీ, శిబు సోరెన్ దంపతులకు జన్మించాడు. ఇతని తండ్రి శిబు సోరెన్ జార్ఖండ్ రాష్ట్రానికి ముఖ్యమంత్రిగా పనిచేశాడు. ఇతనికి ఇద్దరు సోదరులు ఒక సోదరి ఉన్నారు. సోరెన్బీ హార్లోని పాట్నా హై స్కూల్ నుండి ఇంటర్మీడియట్ చదువు పూర్తి చేసాడు. ఎలక్షన్ కమిషన్ కు సమర్పించిన అఫిడవిట్ ప్రకారం సోరెన్  మెకానికల్ ఇంజినీరింగ్ చదువు అసంపూర్ణంగా వదిలేసాడు. 

 కెరీర్ 
2009 జూన్ 4 నుండి 2010 జనవరి వరకు సోరెన్ రాజ్యసభ సభ్యునిగా ఉన్నాడు. ఆ తరువాత 2013లో జార్ఖండ్ ఉప ముఖ్యమంత్రిగా కూడా పని చేసాడు.

 ముఖ్యమంత్రిగా 
2013 జూలై 15న కాంగ్రెస్ ఇంకా ఆర్జేడీ మద్దతుతో ముఖ్యమంత్రిగా ఎన్నుకోబడ్డాడు. 2019 డిసెంబర్ లో మళ్ళి రెండవ సారి ముఖ్యమంత్రిగా భాద్యతలు చేపట్టాడు.
భూ కుంభకోణం కేసు
హేమంత్‌సోరెన్‌ను జార్ఖండ్‌లో భూ ఒప్పందానికి సంబంధించిన మనీలాండరింగ్ కేసులో దర్యాప్తులో భాగంగా ఎన్‌ఫోర్స్‌మెంట్ డైరెక్టరేట్ (ఈడీ) అధికారులు 2024 జనవరి 20న విచారించారు. ఈ క్రమంలోనే ఆయన తన ముఖ్యమంత్రి పదవికి 2024 జనవరి 31న రాజీనామా చేశాడు.  

 మూలాలు 

వర్గం:జార్ఖండ్ రాజకీయ నాయకులు
వర్గం:జార్ఖండ్ ముఖ్యమంత్రులు
వర్గం:జార్ఖండ్ వ్యక్తులు